[pic] | EUROOPAN YHTEISÖJEN KOMISSIO |

Bryssel 11.6.2007

SEK(2007) 819

KOMISSION YKSIKÖIDEN VALMISTELUASIAKIRJA

Oheisasiakirja KOMISSION NEUVOSTOLLE JA EUROOPAN PARLAMENTILLE ANTAMAAN TIEDONANTOON mahdollisuuksista parantaa edelleen huviveneiden moottorien ympäristöominaisuuksia TIIVISTELMÄ VAIKUTUSTEN ARVIOINNISTA {COM(2007)313}{SEC(2007)770}

1. JOHDANTO

Vaikutusten arviointi oli yksityiskohtainen ja koostui kahdesta päävaiheesta. Ensimmäisessä vaiheessa tehtiin tilannekartoitus huviveneiden moottorien päästöjenvähennystekniikan nykytilasta ja tulevista kehitysnäkymistä sekä voimassa olevasta ja tulevasta huviveneiden päästöihin liittyvästä lainsäädännöstä muualla maailmassa. Kartoituksen perusteella muotoiltiin neljä skenaariota sääntelyvaihtoehdoiksi huviveneiden päästöjen pienentämiseksi edelleen. Kartoituksen loppuraportissa[1] käsitellään yksityiskohtaisesti myös muita direktiivin 2003/44/EY 2 artiklassa tarkoitettuja seikkoja, jotka Euroopan parlamentti ja neuvosto ovat kehottaneet Euroopan komissiota ottamaan huomioon tiedonannossa. Arvioinnin toisessa vaiheessa tehtiin yksityiskohtainen vaikutusten arviointi tilannekartoituksen yhteydessä muotoiltujen neljän sääntelyvaihtoehdon teknisten kustannusten sekä ympäristöön, talouteen ja yhteiskuntaan liittyvien vaikutusten selvittämiseksi. Vaikutusten kustannukset ja hyödyt on määritetty ja niitä on verrattu moniktriteerianalyysissä käyttäen peruslähtökohtana vaihtoehtoa, jossa sääntelyä ei muuteta lainkaan. Tutkimuksen tehnyt toimeksisaaja on koko arviointiprosessin ajan laajasti ja tarkasti kuullut sellaisia sidosryhmiä, joille huviveneiden päästöjä koskevan lainsäädännön muutoksilla Euroopan unionissa voi olla huomattavaa merkitystä tai jotka voivat merkittävällä tavalla osallistua muutosten aikaansaamiseen. Lisäksi arviointiprosessiin on liittynyt useita komission yksiköiden järjestämiä sidosryhmien tapaamisia, joiden tarkoituksena on ollut myös antaa tietoa huvivenedirektiivin täytäntöönpanoon osallistuville muille sidosryhmille (jäsenvaltioiden toimivaltaiset viranomaiset, standardointi- ja käyttäjäorganisaatiot, ilmoitetut laitokset) sekä saada tietoa näiltä tahoilta.

2. MITÄ ONGELMIA TOIMELLA PYRITÄÄN RATKAISEMAAN?

Huviveneiden käyttö Euroopassa lisää osaltaan ympäristökustannuksia pakokaasu- ja melupäästöjen kautta. Euroopassa huviveneiden osuudeksi arvioidaan 0,34 prosenttia hiilimonoksidin, 0,5 prosenttia hiilivetyjen ja 0,1 prosenttia typen oksidien kokonaispäästöistä. Vaikka huviveneiden yhteenlasketut päästöt ovat muihin lähteisiin verrattuna pienet, ne voivat aiheuttaa paikallisia ongelmia alueilla, joilla huviveneitä on paljon tiettyinä huippuaikoina, kuten viikonloppuisin. Direktiivillä 2003/44/EY säädettyjen pakokaasupäästörajojen täytäntöönpano vähentää merkittävästi huviveneiden päästöjä ilmaan ja veteen ja parantaa siten ilman ja veden laatua myös näillä alueilla. Euroopan parlamentti ja neuvosto edellyttävät kuitenkin direktiivin 2003/44/EY 2 artiklan mukaisesti, että komissio antaa kertomuksen mahdollisuuksista parantaa edelleen huviveneiden moottorien ympäristöominaisuuksia.

3. MITKÄ OVAT TÄRKEIMMÄT TOIMINTAVAIHTOEHDOT?

Perusmenettely ja neljä mahdollista sääntelyvaihtoehtoa tavoitteen saavuttamiseksi on määritetty ja ne esitetään kuviossa 1.

Kuvio 1: Yhteenveto vaikutusten arviointimenettelystä.

4. MITÄ MYÖNTEISIÄ JA KIELTEISIÄ VAIKUTUKSIA ERI VAIHTOEHDOISTA VOIDAAN ODOTTAA?

4.1. Yhteenveto taloudellisista ja yhteiskunnallista vaikutuksista

Vaihtoehto | Puristussytytysmoottorit (milj. €) | Kipinäsytytysmoottorit (milj. €) | Vesiskootterien moottorit (milj. €) | Yhteensä (milj. €) |

1 | 147,4 | 6,4 | 2,0 | 155,8 |

2 | 245,2 | 114,7–127,3 | 5,1 | 365,0–377,6 |

2A | 245,2 | 98,4–111 | 2,0 | 345,6–358,2 |

2B | 150,2 | 98,4–111 | 2,0 | 250,6–263,2 |

Taulukko 1: Yhteenveto säännösten noudattamisen bruttokustannuksista (ala-/yläraja) – (miljoonaa euroa).

Vaihtoehto | Puristussytytysmoottorit (%) | Kipinäsytytysmoottorit (%) | Vesiskootterien moottorit (%) |

1 | +4,36 | +0,7 | +1,9 |

2 | +10,04 | +10,0 | +4,9 |

2A | +10,04 | +7,7 | +1,9 |

2B | +4,34 | +7,7 | +1,9 |

Taulukko 2: Yhteenveto arvioidusta hintavaikutuksesta (yksikkövähittäishinnan lisäys prosentteina).

Vaihtoehto | Puristussytytysmoottorit | Kipinäsytytysmoottorit | Vesiskootterien moottorit | Yhteensä |

1 | -37 | -86 | -6 | -129 |

2 | -85 | -86 | -16 | -187 |

2A | -85 | -86 | -6 | -177 |

2B | -37 | -86 | -6 | -129 |

Taulukko 3: Yhteenveto työllisyysvaikutuksesta (suorien ja epäsuorien työpaikkamenetysten arvioitu määrä)

Vaikutus työpaikkojen määrään: Tapaustutkimustulokset viittaavat siihen, että kaikki päästöjen lisävähennykset peruslähtökohtaan (”ei muutoksia” -vaihtoehto) verrattuna vaarantaisivat vakavasti ainoan kokonaan eurooppalaisen ulkomoottoreita valmistavan pk-yrityksen tulevaisuuden, jolloin menetettäisiin 86 työpaikkaa niistä arviolta 320 täyttä työaikaa vastaavasta työpaikasta, jotka ovat Italiassa ja Ranskassa toimivien ulkomoottoreita valmistavien tai kokoavien yritysten suoraan tai välillisesti luomia.

4.2. Yhteenveto ympäristövaikutusten arvioinnista

Taulukossa 4 esitetään ympäristövaikutusten arvioinnin yhteenveto, josta ilmenevät kunkin sääntelyvaihtoehdon tarjoamat vähennysmahdollisuudet verrattuna peruslähtökohtaan.

Päästö→ ↓Vaihtoehto | CO kt/v % | HC + NOx kt/v % | Hiukkaset kt/v % | Yhteensä kt/v % |

Peruslähtökohta | 153,1 | 40,9 | 0,6 | 194,6 |

Vaihtoehto 1 | 153,1 0 | 32,7 -20 | 0,4 -33 | 186,2 -4,3 |

Vaihtoehto 2 | 153,1 0 | 28,2 -31 | 0,4 -33 | 181,7 -6,6 |

Vaihtoehto 2A | 153,1 0 | 27,4 -33 | 0,4 -33 | 180,9 -7,0 |

Vaihtoehto 2B | 153,1 0 | 31,5 -23 | 0,4 -33 | 185,0 -5,0 |

Taulukko 4: EU:n huviveneiden päästöjen arvioitu kokonaismäärä kilotonneina vuodessa ja päästöjen vähennysmahdollisuudet prosentteina kussakin sääntelyvaihtoehdossa verrattuna peruslähtökohtaan.

4.3. Sääntelyvaihtoehtojen vaikutusten vertailu (monikriteerianalyysi)

Komission vaikutustenarviointiohjeiden mukaisesti on tehty monikriteerianalyysi neljän vaihtoehdon vertaamiseksi peruslähtökohtaan seuraavien kriteerien mukaisesti: vaikuttavuus (miten hyvin päästöjenvähennystavoitteet voidaan saavuttaa), tehokkuus (säännösten noudattamisesta aiheutuvat suorat ja epäsuorat kustannukset) ja johdonmukaisuus (positiivisten ja negatiivisten vaikutusten tasapaino – kustannus-hyötysuhde). Analyysin tulokset esitetään taulukossa 5.

Kriteeri → | Vaikuttavuus (päästöjen kokonaisvähennys) | Tehokkuus (noudattamisesta aiheutuvat ja yhteiskunnalle koituvat kokonaiskustannukset) | Johdonmukaisuus (noudattamisesta aiheutuvat ja yhteiskunnalle koituvat kustannukset / päästövähennys kt/v) |

Vaihtoehto 1 | 8,4 kt/v (-4,3 %) | +155,5 milj.€ -129 työp. | +18,5 milj.€ -15,4 työp. |

Vaihtoehto 2 | 12,9 kt/v (-6,6 %) | +371,.3 milj.€ -187 työp. | +28,8 milj.€ -14,5 työp. |

Vaihtoehto 2A | 13,5 kt/v (-7,0 %) | +351,9 milj.€ -177 työp. | +26,1 milj.€ -13,1 työp. |

Vaihtoehto 2B | 9,6 kt/v (-5,0 %) | +256,9 milj.€ -129 työp. | +26,8 milj.€ -13,4 työp. |

Taulukko 5: Sääntelyvaihtoehtojen monikriteerianalyysin suhteelliset tulokset verrattuna peruslähtökohtaan.

5. KOMISSION KANTA JA PERUSTELU

Monikriteerianalyysin tuloksista käy ilmi, että kustakin vaihtoehdosta yhteiskunnalle koituva kustannus olisi 13–15 menetettyä työpaikkaa yhden kilotonnin vuotuista päästövähennystä kohti ja että vähennyspotentiaali huviveneiden osuudesta kaikista päästöistä olisi suhteellisen alhainen (4,3–7 prosenttia ).

Jäsenvaltioiden päämiehet peräsivät Lahdessa lokakuussa 2006 pidetyssä epävirallisessa kokouksessa nopeita toimia ilmastonmuutoksen torjumiseksi, ja komissio on sitoutunut viemään tätä prosessia eteenpäin, joten nämä vähennysmahdollisuudet on pyrittävä kaikin keinoin optimoimaan. Tämän tavoitteen saavuttamiseksi olisi arvioitava muitakin sääntelyvaihtoehtoja, jotka voisivat perustua muualla maailmassa ja varsinkin Yhdysvalloissa jo sovellettaviin kaikkein tiukimpiin ja eniten tekniikan kehittämistä edellyttäviin huviveneitä koskeviin päästömääräyksiin. Tällöin on otettava huomioon myös tarve säilyttää maailmanmarkkinoilla toimivien eurooppalaisten moottorinvalmistajien kilpailuasema ja vahvistaa sitä kolmansien maiden kilpailijoihin nähden. Samalla on otettava tarkasti huomioon myös pelkästään eurooppalaisilla markkinoilla toimivien pienten ja keskisuurten yritysten herkkä asema.

Yhteiskunnallisten vaikutusten arviointi onkin osoittanut, että päästöjen lisärajoituksista yhteiskunnalle koituvat kustannukset kohdistuisivat pääasiassa EU:n alueelle sijoittautuneisiin pk-yrityksiin, ja tapaustutkimusten tulosten mukaan minkä tahansa sääntelyvaihtoehdon toteuttaminen vaarantaisi vakavasti ainoan aidosti EU:n alueelle sijoittautuneen ulkomoottorivalmistajan tulevaisuuden.

Siksi tarvitaan ehkä soveltuvia liitännäistoimenpiteitä, jotta voitaisiin saavuttaa optimaalinen tasapaino mahdollisimman suurten päästövähennysten ja mahdollisimman pienten yhteiskunnalle koituvien kustannusten välillä. Tällainen toimenpide voisi olla esimerkiksi poikkeusten myöntäminen pienten määrien valmistajille samoin menetelmin, joita jo sovelletaan muussa yhteisön lainsäädännössä.

Tarvitaan lisää aikaa ja tutkimusta, jotta voidaan arvioida tällaisen vaativan hankkeen vaikutukset ja asianmukaisuus, kun pyritään minimoimaan moottoroitujen huviveneiden ilmastonmuutosvaikutukset sekä samalla pitämään kurissa päästöjen vähentämiseen liittyvät yhteiskunnalle koituvat kustannukset ja negatiiviset vaikutukset EU:n alueelle sijoittautuneiden pk-yritysten kilpailukykyyn.

6. LYHENTEET

CO: hiilimonoksidi PS: puristussytytysHC: hiilivedyt KS: kipinäsytytysNOx: typen oksidit HVD: huvivenedirektiivi

[1] http://ec.europa.eu/enterprise/maritime/maritime_regulatory/directive_03_44.htm

1. Tavoitteen määrittely

Selvitetään mahdollisuudet vähentää edelleen huviveneiden moottorien ympäristövaikutuksia.

3. Vaikutusten arviointi: tekniikka, ympäristö, talous ja yhteiskunta

1. Tekniikka (mikro)

Kvantitatiivinen/ kvalitatiivinen ja/tai rahamääräinen arvio seuraavista:

1a. säännösten tekniset kustannukset

1b. säännösten tekninen toteutettavuus

1c. säännösten tahattomat vaikutukset

Jaottelu: puristussytytysmoottorit, kipinäsytytysmoottorit (ulko- ja sisämoottorit) ja vesiskootterit

2. Ympäristö

Kvantitatiivinen/ kvalitatiivinen ja/tai rahamääräinen arvio seuraavista:

2a. NOx-päästöt

2b. hiukkaspäästöt

2c. CO-päästöt

2d. HC-päästöt

2e. säännösten tahattomat vaikutukset

Jaottelu: järvet, rannikkoalueet ja kapeat vesireitit (joet, kanavat, kanaalit)

3. Talous ja yhteiskunta (makro)

Kvantitatiivinen/ kvalitatiivinen ja/tai rahamääräinen arvio seuraavista:

2a. taloudelliset vaikutukset

2b. yhteiskunnalliset vaikutukset

2c. säännösten tahattomat vaikutukset

Jaottelu: puristussytytysmoottorit, kipinäsytytysmoottorit (ulko- ja sisämoottorit) ja vesiskootterit

Vaikuttavuus

Kriteeri

Miten hyvin tavoite voidaan saavuttaa?

Tehokkuus

Kriteeri

Suorat ja välilliset kustannukset (tekniikka, yhteiskunta ja talous)

Johdonmukaisuus

Kriteeri

[2],CDEcdef?b € ? „ ? pq›žÌJMxö÷ø[pic]./2€…ÂÃÎÏéDôîêßØêØßØßØßêØÐîØÌîÀîØÌîØÌî¯îôîôîØ¦ÌØ¦Ì˜?uuhËU^h |Posit.ja negat. vaikutusten tasapaino, kompromissit ja synergiat

4. Monikriteerinalyysi vaikuttavuus , tehokkuus, johdonmukaisuus

2. Vaihtoehtojen identifiointi

Peruslähtökohtana ”ei muutoksia”: Säilytetään direktiivin 2003/44/EY päästörajat (huvivenedirektiivi [HVD], vaihe 1).

Vaihtoehto 1 :- Kaikki KS-moottorit nelitahtisia KS-moottoreita koskevien HVD:n vaiheen 1 raja-arvojen mukaisia.- PS-moottorit vastaavat liikkuvia työkoneita koskevan direktiivin (LTD) mukaisia sisävesialuksissa käytettäville kaupallisille moottoreille asetettuja vaiheen IIIA päästörajoja. PS-moottoreihin, joiden antoteho on alle 37 kW, sovelletaan edelleen PS-moottoreita koskevia HVD:n vaiheen 1 päästörajoja.

Vaihtoehto 2 :- Kaikkien KS-moottorien HC- ja NOx-päästöjen oltava sellaisten raja-arvojen mukaisia, jotka ovat 75 % HVD:n vaiheen 1 nelitahtisia KS-moottoreita koskevista raja-arvoista siten, että päästöt yhdistetään (HC+NOx). CO-päästöihin sovelletaan HVD:n vaiheen 1 raja-arvoja.- PS-moottoreihin, joiden antoteho on alle 18 kW, sovelletaan edelleen HVD:n vaiheen 1 mukaisia päästörajoja. Tehoalueella 18 kW–37 kW sovelletaan LTD:n vaiheen II päästörajoja ja moottoreiden, joiden antoteho on yli 37 kW, on oltava LTD:n vaiheen IIIA yleiseen käyttöön sovellettavien päästörajojen mukaisia.

Vaihtoehto 2A :Kuten vaihtoehto 2, mutta KS-moottoreihin, joiden antoteho on alle 30 kW, ja kaikkiin vesiskootterimoottoreihin sovelletaan nelitahtisia KS-moottoreita koskevia HVD:n vaiheen 1 päästörajoja.

Vaihtoehto 2B :Kuten vaihtoehto 2A, mutta PS-moottorien on vastattava LTD:n vaiheen II mukaisia yleiseen käyttöön sovellettavia päästörajoja.